Foto: TIV axborot xizmati Islomobod shahrida O‘zbekistonning Pokistondagi elchisi Furqat Sidiqov «Global Ambassador’s Award – 2019» mukofoti bilan taqdirlandi. Bu haqda O‘zbekiston TIV matbuot xizmati xabar berdi. Ta’kidlanishicha, mukofot elchining Pokiston-O‘zbekiston munosabatlarini sezilarli ravishda faollashtirgani, birinchi navbatda ikki tomonlama savdoni 170%ga oshirgani uchun taqdim etildi. Shuningdek, Pokiston uchun yangi turistik yo‘nalish – O‘zbekistonga «Ziyorat turizm»ning ommalashtirilishi alohida qayd etildi. Tadbir «Diplomatic Insight Group» nashri, «Pokiston tinchlik va diplomati instituti» va «Pokiston-ShHT do‘stlik forumi» tomonidan tashkil etildi.